**Οι Επιστολές του Παύλου από τη φυλακή**

**Μάθημα 1ο**

**Η φυλάκιση του Παύλου**

**Οδηγός Μελέτης**

**Περιεχόμενα**

**Διάγραμμα** – Ένα διάγραμμα του μαθήματος

**Σημειώσεις** – Ένα πρότυπο που παρέχει: τον σκελετό του μαθήματος, βασικές σημειώσεις, αποσπάσματα και περιλήψεις του μαθήματος και ελεύθερο χώρο για επιπλέον σημειώσεις.

**Ερωτήσεις ανασκόπησης**- Ερωτήσεις που αφορούν τα βασικά σημεία του μαθήματος και ελεύθερος χώρος για τις απαντήσεις. Κατάλληλο για συγγραφή εργασιών και τεστ.

**Ερωτήσεις εφαρμογής** – Ερωτήσεις που συνδέουν το περιεχόμενο του μαθήματος με

τη χριστιανική ζωή, τη θεολογία και τη διακονία, κατάλληλο για συζητήσεις σε

γκρουπ, γραπτές εργασίες και τεστ.

**Πώς να χρησιμοποιήσετε αυτό το μάθημα και τον οδηγό μελέτης**

* **Πριν παρακολουθήσετε το μάθημα**
* **Προετοιμασία** – Ολοκληρώστε κάθε προτεινόμενη ανάγνωση.
* **Διαλείμματα σύμφωνα με το σχεδιάγραμμα** – Εξετάστε που αρχίζει και που τελειώνει το κομμάτι που ακούτε. Οι διαλέξεις έχουν συμπυκνωμένες πληροφορίες, γι’ αυτό ίσως να θέλετε να κάνετε κάποια διαλείμματα. Τα διαλείμματα θα πρέπει να σχεδιαστούν σύμφωνα με τον χωρισμό που υπάρχει στο διάγραμμα των ενοτήτων.
* **Καθώς παρακολουθείτε το μάθημα**
* **Σημειώσεις** - Χρησιμοποιήστε τα τμήματα των σημειώσεων για να ακολουθήσετε το μάθημα και να κρατήσετε συμπληρωματικές σημειώσεις. Πολλές από τις κύριες ιδέες συνοψίζονται ήδη στις σημειώσεις όμως μπορείτε να κάνετε και τις δικές σας συμπληρωματικές σημειώσεις. Θα πρέπει επίσης να προσθέσετε λεπτομέρειες που θα σας βοηθήσουν να θυμάστε , να περιγράφετε και να υπερασπίζεστε τις κύριες ιδέες.
* **Παύση/επανάληψη μερών του μαθήματος** – Ίσως θα σας βοηθήσει να κάνετε παύση σε συγκεκριμμένα σημεία ή να τα επαναλάβετε προκειμένου να γράψετε συμπληρωματικές σημειώσεις, να ξαναδείτε δύσκολες έννοιες ή να συζητήστε τα σημεία που σας ενδιαφέρουν.
* **Αφού έχετε παρακολουθήσει τα μαθήματα**
* **Ερωτήσεις ανασκόπησης**– Απαντήστε στις ερωτήσεις ανασκόπησης στο χώρο που υπάρχει. Οι ερωτήσεις ανασκόπησης θα είναι καλύτερο, να συμπληρωθούν από καθέναν ξεχωριστά και όχι από όλη την ομάδα.
* **Ερωτήσεις εφαρμογής** - Οι ερωτήσεις εφαρμογής είναι κατάλληλες για γραπτές εργασίες ή θέματα για συζήτηση. Για τις γραπτές εργασίες συνιστάται οι απαντήσεις να μην ξεπερνούν τη μία σελίδα.

**ΕΙΣΑΓΩΓΗ**

«Οι επιστολές της φυλακής»: είναι επιστολές που απευθύνονται σε εκκλησίες ή μεμονωμένα άτομα και τις οποίες ο Παύλος έγραψε, ενώ ήταν φυλακισμένος.

1. **ΤΟ ΠΛΑΙΣΙΟ ΤΩΝ ΕΠΙΣΤΟΛΩΝ**
2. **Γεγονότα που προηγήθηκαν της σύλληψης**

Σχεδόν στο τέλος του τρίτου ιεραποστολικού ταξιδιού του Παύλου, πιθανόν το έτος 56 ή 57 μ.Χ., ο Παύλος πήγε στην Ιερουσαλήμ για να μεταφέρει χρηματική βοήθεια στους φτωχούς Χριστιανούς της Ιερουσαλήμ, οι οποίοι πλήττονταν από λιμό.

Το Άγιο Πνεύμα είχε προειδοποιήσει τον Παύλο ότι θα τον φυλάκιζαν, όταν έφθανε στην Ιερουσαλήμ.

**Τώρα, αιχμαλωτισμένος από το Άγιο Πνεύμα, πηγαίνω στην Ιερουσαλήμ, μη γνωρίζοντας τι θα συναντήσω εκεί. Το μόνο που ξέρω είναι ότι, σ’ όποια πόλη πηγαίνω, το Άγιο Πνεύμα μού γνωστοποιεί ότι με περιμένουν δεσμά και διωγμοί. Εγώ όμως τίποτε απ’ αυτά δε λογαριάζω, ούτε θεωρώ τη ζωή μου πολύτιμη (Πράξεις κ:22-24).**

Οι πιστοί προφήτευαν την επικείμενη φυλάκισή του Παύλου. Ο Παύλος γνώριζε ότι αυτές οι προφητείες στόχευαν να τον προετοιμάσουν για τα δεινά που τον περίμεναν.

Ο προφήτης Άγαβος έδεσε τα δικά του χέρια και πόδια, ως προφητικό σημάδι προειδοποιώντας τον Παύλο ότι θα τον συλλάμβαναν και θα τον έδεναν με αλυσίδες, αν πήγαινε στην Ιερουσαλήμ.

**Τότε ο Παύλος αποκρίθηκε: «Γιατί κλαίτε και μου σκίζετε την καρδιά; Εγώ όχι μόνο να δεθώ είμαι έτοιμος, αλλά και να πεθάνω στην Ιερουσαλήμ για το όνομα του Κυρίου Ιησού»(Πράξεις κα:13).**

Ο Παύλος γνώριζε ότι η επερχόμενη φυλάκισή του θα ήταν για «το όνομα του Ιησού Χριστού».

1. **Σύλληψη στην Ιερουσαλήμ**

Ο Παύλος ήλπιζε ότι, όταν οι Ιουδαίοι Χριστιανοί λάμβαναν αυτό το δώρο από τους Εθνικούς Χριστιανούς, η ευγνωμοσύνη τους θα τους έκανε πιο πρόθυμους να τους αποδεχτούν ως γνήσιους αδελφούς εν Χριστώ.

**Ανάμεσα στους Ιουδαίους συμπεριφέρθηκα σαν Ιουδαίος για να τους κερδίσω για τον Χριστό. Κι ενώ εγώ ο ίδιος δεν είμαι πια κάτω από την εξουσία του νόμου, ανάμεσα σ’ αυτούς που είναι συμπεριφέρθηκα σαν να ήμουν και εγώ, για να τους κερδίσω για τον Χριστό. Παρόμοια, όταν βρισκόμουν μ’ αυτούς που αγνοούν το Μωσαϊκό νόμο, για να τους κερδίσω ζούσα κι εγώ σαν ξένος προς το νόμο, χωρίς αυτό να σημαίνει πως δεν υπακούω στο νόμο του Θεού, αφού είμαι δεμένος με το νόμο του Χριστού (Α’ Κορινθίους θ:20-21).**

Ο Παύλος δεν δίσταζε να συμπεριφέρεται ως Εθνικός, όταν ήταν με τους Εθνικούς. Από την άλλη, δεν είχε πρόβλημα να ακολουθεί τις ιουδαϊκές παραδόσεις για χάρη του ευαγγελίου.

Ο Παύλος συμφώνησε να μετέχει στις τελετουργίες του ναού της Ιερουσαλήμ:

* Να επιδείξει τη δέσμευσή του στο Μωσαϊκό νόμο
* Για την υπόθεση του Χριστού ανάμεσα στους Ιουδαίους
* Για χάρη της συμφιλίωσης Εθνικών και Ιουδαίων Χριστιανών μέσα στην εκκλησία

Οι Ιουδαίοι εσφαλμένα υπέθεσαν ότι και ο Τρόφιμος είχε εισέλθει στον ιερό αυτό χώρο που προοριζόταν μόνο για τους Ιουδαίους και εξοργίστηκαν.

Αυτοί οι Ιουδαίοι ξεσήκωσαν την πόλη εναντίον του Παύλου, με συνέπεια ένας οργισμένος όχλος να τον σύρει έξω από το ιερό, με σκοπό να τον σκοτώσει.

Ο Παύλος υπερασπιστικέ τον εαυτό του μπροστά στο συνέδριο, εξηγώντας για ποιον λόγο τόσοι πολλοί Ιουδαίοι είχαν προσβληθεί από τη διδασκαλία του.

**Επειδή κατάλαβε ο Παύλος ότι το ένα μέρος ήταν Σαδδουκαίοι και το άλλο Φαρισαίοι, φώναξε δυνατά στο συνέδριο: «Αδερφοί, εγώ είμαι Φαρισαίος, γιος Φαρισαίου. Δικάζομαι γιατί ελπίζω στην ανάσταση των νεκρών». Μόλις το είπε αυτό, οι Φαρισαίοι και οι Σαδδουκαίοι άρχισαν να φιλονικούν και το συνέδριο χωρίστηκε στα δύο. Γιατί οι Σαδδουκαίοι λένε ότι δεν υπάρχει ανάσταση ούτε άγγελοι ή άλλα πνεύματα, ενώ οι Φαρισαίοι τα πιστεύουν και τα δύο (Πράξεις κγ: 6-8).**

Εφόσον ο Παύλος ήταν Ρωμαίος πολίτης, μεταφέρθηκε στη γειτονική πόλη της Καισάρειας.

Αντόνιο Φήλικας: Ρωμαίος κυβερνήτη της επαρχίας της Ιουδαίας

**Γ. Φυλάκιση στην Καισάρεια**

Καισάρεια: η πρωτεύουσα της ρωμαϊκής επαρχίας της Ιουδαίας.

Ο Τέρτυλλος ισχυρίστηκε ότι ο Παύλος διατάρασσε την ειρήνη και υποκινούσε ταραχές και είχε προσπαθήσει να παραβιάσει τον Ναό.

**Όταν διενεργήσεις εσύ ο ίδιος την ανάκριση, θα μπορέσεις να μάθεις απ’ αυτόν όλα εκείνα για τα οποία τον κατηγορούμε(Πράξεις κδ:8).**

Ο Παύλος, για την υπεράσπισή του ανέπτυξε τέσσερα κύρια σημεία:

1. Δεν υπήρχαν μάρτυρες εναντίον του
2. Άλλοι διατάρασσαν την ειρήνη και όχι αυτός.
3. Δεν είχε καμιά πρόθεση ή επιθυμία να βεβηλώσει τον Ναό.
4. Το Συνέδριο δεν τον είχε βρει ένοχο.

**Αυτό το είπε έχοντας και την ελπίδα ότι ο Παύλος θα του έδινε χρήματα για να τον απολύσει. Γι’ αυτό και συχνά έστελνε και τον έφερναν και μιλούσε μαζί του (Πράξεις κδ:26).**

Ο Φήλικας ανέβαλε για δύο ολόκληρα χρόνια την υπόθεση του Παύλου μέχρι που αντικαταστάθηκε από τον κυβερνήτη Πόρκιο Φήστο.

Ο Παύλος δεν ήθελε η υπόθεσή του να εξεταστεί στην Ιερουσαλήμ. Επικαλέστηκε τα δικαιώματά του, ως Ρωμαίος πολίτης, και ζήτησε να εξετάσει την υπόθεσή του ο ίδιος ο Νέρων Καίσαρας.

**Τη νύχτα που ακολούθησε, φανερώθηκε σ’ αυτόν ο Κύριος και του είπε: «Θάρρος, Παύλε. Όπως έδωσες τη μαρτυρία σου για μένα στην Ιερουσαλήμ, έτσι πρέπει και να τη δώσεις στη Ρώμη (Πράξεις κγ:11).**

Ο Παύλος πίστευε ότι η φυλάκισή του θα βοηθούσε στην προώθηση του ευαγγελίου.

**Δ. ΦΥΛΑΚΙΣΗ ΣΤΗ ΡΩΜΗ**

Περί τα τέλη του 59 μ.Χ. ο Παύλος τέθηκε υπό τη δικαιοδοσία του Ρωμαίου εκατόνταρχου Ιούλιου και επιβιβάστηκε σ’ ένα πλοίο που κατευθυνόταν προς τη Μικρά Ασία.

Μια μεγάλη θαλασσοταραχή έσπρωξε το πλοίο προς την Κλαύδη, το άλλο άκρο της Μεσογείου. Τελικά, το πλοίο χτύπησε σ’ έναν ύφαλο κοντά στο νησί της Μάλτας και καταστράφηκε.

Ο Παύλος και οι υπόλοιποι παρέμειναν στη Μάλτα για τρεις μήνες.

Ο Παύλος παρουσίασε το ευαγγέλιο στους ανθρώπους της Μάλτας και έκανε επίσης πολλές θαυματουργικές θεραπείες.

Αρχές του 60 μ.Χ.: ο Παύλος και οι σύντροφοι απέπλευσαν στην Ιταλία. Ο Παύλος έφθασε αργότερα εκείνο τον χρόνο στη Ρώμη, όπου τέθηκε σε κατ’ οίκον περιορισμό.

Το 60 -62 μ.Χ.: ο Παύλος έμεινε σε κατ’ οίκον περιορισμό στη Ρώμη. Του επιτρεπόταν όμως να δέχεται επισκέψεις και να διδάσκει ελεύθερα.

**Ο Παύλος έμεινε μια ολόκληρη διετία σε ιδιαίτερη νοικιασμένη κατοικία, όπου δεχόταν όλους όσοι τον επισκέπτονταν. Κήρυττε τη βασιλεία του Θεού και δίδασκε για τον Κύριο Ιησού Χριστό με μεγάλη παρρησία και χωρίς κανένα εμπόδιο (Πράξεις κη: 30-31).**

**ΙΙ.** **Διαρκής Διακονία**

Ο Ίδιος ο Θεός είχε οδηγήσει τα γεγονότα με τέτοιο τρόπο ώστε η φυλάκιση του Παύλου στη Ρώμη να του δώσει τη δυνατότητα να διαδώσει το ευαγγέλιο του Χριστού στην καρδιά του δυτικού κόσμου εκείνη την εποχή.

**Α. ΤΟ ΒΙΒΛΙΟ ΤΩΝ ΠΡΑΞΕΩΝ**

Οι εμπειρίες του Παύλου στη φυλακή ήταν πολύ σημαντικές για τον Λουκά, τον συγγραφέα του Βιβλίου των Πράξεων. Αφιέρωσε εννέα σχεδόν κεφάλαια σ’ αυτήν την περίοδο της ζωής του Παύλου.

**1.** **Γνώση για τα επερχόμενα δεινά**

Ο Παύλος γνώριζε το να υπηρετήσει τον Χριστό θα έφερνε σοβαρή κακουχία και πόνο στη ζωή του.

**Τώρα, αιχμαλωτισμένος από το Άγιο Πνεύμα, πηγαίνω στην Ιερουσαλήμ, μη γνωρίζοντας τι θα συναντήσω εκεί. Το μόνο που ξέρω είναι ότι, σ’ όποια πόλη πηγαίνω, το Άγιο Πνεύμα μου γνωστοποιεί ότι με περιμένουν δεσμά και διωγμοί…ούτε θεωρώ τη ζωή μου πολύτιμη…δε θα με ξαναδείτε πια όλοι εσείς (Πράξεις κ:22-25).**

**«Γιατί κλαίτε και μου σκίζετε την καρδιά; Εγώ όχι μόνο να δεθώ είμαι έτοιμος, αλλά και να πεθάνω στην Ιερουσαλήμ για το όνομα του Κυρίου Ιησού(Πράξεις κα:13).**

Ο Παύλος γνώριζε πολύ καλά τις δυσκολίες που τον περίμεναν υπηρετώντας τον Χριστό και το ευαγγέλιο και ήταν πρόθυμος ακόμα και να πεθάνει ως μάρτυρας.

**2. Επίγνωση του σκοπού**

Ο Παύλος γνώριζε πολύ καλά το σκοπό των παθημάτων του. Γνώριζε ότι αν ο Θεός επέτρεπε να περάσει από βάσανα, αυτό θα ήταν μέρος του σχεδίου Του για την προώθηση του ευαγγελίου.

**Εγώ όμως τίποτε απ’ αυτά δε λογαριάζω, ούτε θεωρώ τη ζωή μου πολύτιμη. Το μόνο που θέλω είναι να ολοκληρώσω την αποστολή μου με χαρά, και το έργο που μου ανέθεσε ο Κύριος Ιησούς, δηλαδή να κηρύξω το χαρμόσυνο μήνυμα της δωρεάς του Θεού (Πράξεις κ:24).**

Η φυλάκιση θα ήταν το μέσο με το οποίο ο Παύλος ολοκλήρωνε τη διακονία του.

* Ο Παύλος έδωσε τη Χριστιανική του μαρτυρία στον όχλο που επιζητούσε τον θάνατό του. (Πράξεις κβ:1-21)
* Ο Παύλος έδωσε τη μαρτυρία του για το ευαγγέλιο και την ανάσταση του Χριστού μπροστά στο Συνέδριο (Πράξεις κγ:1-10)
* Ο Παύλος κήρυξε το ευαγγέλιο δημόσια στο δικαστήριο στην Καισάρεια κατά την απολογία του, αλλά και ιδιωτικά στον κυβερνήτη Φήλικα και την Ιουδαία σύζυγό του Δρουσίλα. (Πράξεις κδ:14-26)
* Ο Παύλος κήρυξε το ευαγγέλιο στον νέο κυβερνήτη Φήστο καθώς και στον Ιουδαίο βασιλιά Αγρίππα και τη σύζυγό του Βερενίκη. (Πράξεις κε:18 – κστ:29)
* Ο Παύλος κήρυττε τακτικά το ευαγγέλιο της βασιλείας του Θεού σε όσους έρχονταν να τον επισκεφθούν στη Ρώμη. (Πράξεις κη:23-31).

Τα λόγια του Χριστού στον Παύλο συνοψίζουν τον σκοπό για τον οποίο ο Παύλος υπέστη βάσανα και κακουχίες: **Καθώς δεν έβλεπα από τη λαμπρότητα του φωτός εκείνου, μ’ έπιασαν από το χέρι αυτοί που ήταν μαζί μου και με οδήγησαν στη Δαμασκό (Πράξεις κγ:11).**

**3. Συνειδητοποίηση των ευλογιών**

Ο Παύλος είχε επίσης επίγνωση των ευλογιών του Θεού στη διακονία του εκείνο τον καιρό.

* Ο Παύλος ερμήνευσε κάποιο όραμα που του έστειλε ο Θεός, ότι όσοι ήταν στο πλοίο μαζί του θα σώζονταν, όταν εκείνο συντρίφτηκε πάνω σ΄ έναν ύφαλο.
* Θεράπευσε πολλούς ασθενείς.
* Υπηρετούσε τις πνευματικές ανάγκες των πιστών που έρχονταν να τον δουν.

**Β. ΕΠΙΣΤΟΛΕΣ ΠΡΟΣ ΤΙΣ ΕΚΚΛΗΣΙΕΣ**

1. **Κήρυγμα του ευαγγελίου**

Ο Παύλος υπέμεινε φυλακίσεις με σκοπό κυρίως να κερδίσει ευκαιρίες να κηρύξει το ευαγγέλιο.

Ο Παύλος ζητούσε προσευχές ώστε να έχει ευκαιρίες για να κηρύττει το ευαγγέλιο.

**Προσεύχεστε και για μένα, να μου δίνει ο Θεός τα κατάλληλα λόγια όταν ανοίγω το στόμα μου, ώστε άφοβα να διακηρύττω το μυστήριο του ευαγγελίου. Αυτό το ευαγγέλιο διακονώ και τώρα που είμαι φυλακισμένος. Προσεύχεστε, λοιπόν, να μιλάω άφοβα γι’ αυτό, σύμφωνα με την εντολή που μου δόθηκε (Εφεσίους στ:19-20).**

**Προσεύχεστε κοντά στα άλλα και για μας, να δώσει ο Θεός νέες ευκαιρίες για το κήρυγμα, ώστε να διακηρύξουμε το μυστήριο της σωτηρίας που προσφέρει ο Χριστός-για το οποίο και είμαι τώρα φυλακισμένος. Προσεύχεστε, για να φανερώσω στους ανθρώπους αυτό το μυστήριο, σύμφωνα με την εντολή που μου έχει δοθεί (Κολοσσαείς δ:3-4).**

1. **Προσευχή**

Ο Παύλος προσευχόταν αδιάκοπα για τις εκκλησίες.

Η φυλάκιση του Παύλου στην πραγματικότητα αύξησε τον χρόνο που μπορούσε να αφιερώσει στην προσευχή.

Οι κόποι του Παύλου στην προσευχή αποτελούσαν μια ζωντανή και πολύτιμη διακονία σε εκείνους που δεν ήταν κοντά.

**Δεν παύω να ευχαριστώ για σας το Θεό και να σας αναφέρω στις προσευχές μου. Παρακαλώ το Θεό του Κυρίου μας Ιησού Χριστού, το μεγαλοδύναμο Πατέρα, να σας δίνει πνεύμα σοφίας, που θα σας αποκαλύψει πώς να τον γνωρίσετε ακόμα καλύτερα. Τον παρακαλώ να φωτίζει τα μάτια της καρδιάς σας για να βλέπετε πιο ξεκάθαρα ποια είναι τα μελλοντικά αγαθά για τα οποία σας κάλεσε, πόσο λαμπρή και πλούσια είναι η κληρονομία που έχει ετοιμάσει για τους δικούς Του, και με πόσο υπερβολικά μεγάλη δύναμη ενεργεί σ’ εμάς που πιστεύουμε (Εφεσίους α:16-18).**

**Ευχαριστώ το Θεό μου κάθε φορά που σας θυμάμαι. Πάντοτε, σε κάθε προσευχή μου, με χαρά προσεύχομαι για όλους σας…Η προσευχή μου είναι αυτή: Να μεγαλώνει η αγάπη σας όλο και περισσότερο και να συνοδεύεται από αληθινή γνώση και σωστή κρίση (Φιλιππησίους α:3-9).**

**Γι’ αυτό κι εμείς, αφότου μάθαμε τα νέα σας, δεν παύουμε να προσευχόμαστε για σας και να παρακαλούμε το Θεό να σας δώσει όλη τη σοφία και τη σύνεση που χαρίζει το Άγιο Πνεύμα (Κολοσσαείς α:9).**

**Ζητώ από το Θεό, η πίστη που μας ενώνει να εκδηλώνεται έμπρακτα στη ζωή σου με όλο και μεγαλύτερη επίγνωση κάθε αγαθού πράγματος που υπάρχει στη ζωή μας (Φιλήμονας εδ.6).**

1. **Παθήματα**

Όταν όμως ο στόχος και το αποτέλεσμα είναι η προώθηση της βασιλείας του Θεού μέσω της προόδου του ευαγγελίου, τα παθήματα θα μπορούσαν δίκαια να θεωρηθούν ως μια μορφή Χριστιανικής διακονίας.

Τα παθήματά μας μπορεί να δίνουν ευκαιρίες να ευλογήσουμε την εκκλησία είναι μαρτυρία για το ευαγγέλιο, και αυξάνουν τη δόξα που θα κληρονομήσει η εκκλησία.

Τα δεινά μπορεί να είναι μια αναμφισβήτητη μαρτυρία για την αλήθεια του ευαγγελίου.

**Και οι περισσότεροι αδερφοί, αντλώντας από τα δεσμά μου εμπιστοσύνη στον Κύριο, με μεγαλύτερη τόλμη κηρύττουν, χωρίς φόβο, το λόγο του Θεού (Φιλιππησίους α:14).**

Θα πρέπει να είμαστε πρόθυμοι να υποστούμε κακουχίες, ακόμα και θάνατο προς όφελος άλλων.

**Να πώς μάθαμε τι είναι αγάπη: Εκείνος πρόσφερε τη ζωή Του για χάρη μας. Έτσι οφείλουμε κι εμείς να προσφέρουμε τη ζωή μας για χάρη των αδερφών μας (Α’ Ιωάννου γ:16).**

**Σας παρακαλώ, λοιπόν, να μην αποθαρρύνεστε για τις θλίψεις που υποφέρω για χάρη σας. Να είστε υπερήφανοι γι’ αυτές (Εφεσίους γ:13).**

Πρέπει να είμαστε ευγνώμονες για τα βάσανα που υποφέρουν οι άλλοι για αυτή την αιτία.

Τα παθήματα του Παύλου είναι μια συνέχεια των παθημάτων του Ίδιου του Χριστού.

**Χαίρομαι τώρα που υποφέρω για χάρη σας και συντελώ έτσι με τα σωματικά μου παθήματα, ώστε να ολοκληρωθούν οι θλίψεις που πρέπει να υπομείνει το σώμα του Χριστού, δηλαδή η εκκλησία (Κολοσσαείς α:24).**

Ο Ιησούς υποφέρει όταν υποφέρουμε:

* Επειδή ο Ιησούς μάς αγαπά τόσο βαθιά
* Επειδή είναι ενωμένος με όλους τους πιστούς

Τα παθήματα της εκκλησίας είναι τα παθήματα του Χριστού.

**«Ποιος είσαι, Κύριε;» ρώτησε. Και ο Κύριος του απάντησε: «Εγώ είμαι ο Ιησούς, που εσύ τον καταδιώκεις» (Πράξεις θ:5).**

Ο Χριστός πρέπει να υποφέρει μέχρι την επιστροφή Του. Ο Παύλος είχε το προνόμιο να συμβάλλει στην ολοκλήρωση των παθημάτων που έχει οριστεί να συμβούν.

1. **Συγγραφική διακονία**

Η συγγραφική διακονία του αποστόλου Παύλου, κατά τη διάρκεια της φυλάκισής του, φαίνεται από τις επιστολές του στην Καινή Διαθήκη:

* Στην εκκλησία των Κολοσσών.
* Στην εκκλησία της Εφέσου.
* Στην εκκλησία των Φιλίππων.
* Την επιστολή προς Φιλήμονα από τις Κολοσσές.

Η διακονία του Παύλου ήταν πάντα ενημερωμένη και αντιμετώπιζε με τον καταλληλότερο τρόπο τις ιδιαίτερες ανάγκες και τα προβλήματα εκκλησιών και συγκεκριμένων ατόμων.

**Προτρέπω την Ευοδία, προτρέπω και τη Συντύχη να μονοιάσουν, αφού έχουν την ίδια πίστη στον Κύριο (Φιλιππησίους δ:2).**

Ο Παύλος επίσης κατεύθυνε τις επιστολές του και προς τα θεολογικά θέματα που απασχολούσαν συνολικά την εκκλησία.

**ΙΙΙ.ΘΕΟΛΟΓΙΚΗ ΕΝΟΤΗΤΑ**

Οι επιστολές του Παύλου από τη φυλακή περιέχουν κάποια βασικά θεολογικά θέματα.

* Όλες διδάσκουν το ίδιο ευαγγέλιο.
* Υπάρχει ένας κοινός τρόπος παρουσίασης του ευαγγελίου.
* Δίνεται έμφαση στα ίδια θέματα του ευαγγελίου αυτού.

Κοινό θεμέλιο: ο Ιησούς Χριστός είναι κυρίαρχος και κυβερνά όλη την πλάση.

**Α. Βασιλιάς της δημιουργίας**

1. **Κυριαρχία**

Ο Χριστός έχει τη δύναμη και την εξουσία, αλλά και τη νόμιμη εξουσιοδότηση να εκτελέσει το θέλημά Του.

Όταν ο Ιησούς αναλήφθηκε στον ουρανό, ο Θεός Πατέρας Τού παραχώρησε αυτό το είδος κυριαρχίας πάνω σε όλη τη δημιουργία.

**Την δύναμή του αυτή την έδειξε με το να αναστήσει το Χριστό από τους νεκρούς και να τον βάλει να καθίσει στα δεξιά του στον ουρανό, πάνω από κάθε αρχή και εξουσία και δύναμη και κυριότητα, πάνω από καθετί που ανήκει όχι μόνο στον τωρινό αλλά και στο μελλοντικό κόσμο. Τα σύμπαντα τα υπέταξε στην εξουσία του, κι αυτόν τον ίδιο τον Χριστό τον έδωσε στην εκκλησία ως υπέρτατο αρχηγό (Εφεσίους α:20-22).**

Ο Ιησούς Χριστός κυβερνά ολόκληρη τη δημιουργία με απόλυτη δύναμη.

**Ο Θεός μού έδωσε όλη την εξουσία στον ουρανό και τη γη (Κατά Ματθαίον κη:18).**

Είναι φανερό ότι δεν Τον υπακούει το καθετί στη δημιουργία, όπως θα έπρεπε. Αλλά ακόμη και έτσι, ο Ιησούς έχει το δικαίωμα να αξιώσει αυτήν την υπακοή και επίσης έχει τη δύναμη να την επιβάλλει.

1. **Τιμή**

Η δόξα και η αξιοσύνη του Χριστού απαιτούν ανταποκρίσεις σεβασμού, μίμησης και λατρείας.

Ο Ιησούς είναι Θεός και ο Θεός αξίζει τη μεγαλύτερη τιμή που θα μπορούσε κανείς να φανταστεί.

**Γιατί τα πάντα δι’ αυτού ήρθαν στην ύπαρξη, όσα στον ουρανό και όσα στη γη, τα ορατά και τα αόρατα, θρόνοι και κυριότητες, αρχές και εξουσίες. Ό,τι υπάρχει είναι πλασμένο δι’ αυτού και αυτόν έχει σκοπό του. Υπάρχει αυτός πριν από καθετί κι αυτός τα πάντα συγκρατεί, για να μπορούν να υπάρχουν (Κολοσσαείς α:16-17).**

1. **Αποφασιστικότητα**

Ο Χριστός είναι αποφασισμένος να επιστρέψει στη γη, για να ολοκληρώσει τη βασιλεία,

Η διδασκαλία του Παύλου για τους καιρούς του τέλους (η εσχατολογία του) προέκυψε από την παραδοσιακή ιουδαϊκή πίστη για τους καιρούς του τέλους.

Ο Ιησούς αποκάλυψε ότι αυτή η παραδοσιακή ιουδαϊκή αντίληψη δεν ήταν απόλυτα ακριβής. Η μελλοντική εποχή θα αντικαθιστούσε την παρούσα αλλά όχι αυτόματα. Οι δύο εποχές θα συνυπήρχαν για ένα διάστημα.

Ο Ιησούς βασιλεύει από τον ουρανό. Επιθυμεί και σχεδιάζει να κυριαρχεί σε κάθε σημείο της δημιουργίας, με ένδοξο τρόπο, όπως βασιλεύει και στον ουρανό.

**…και αφού πιστέψατε στο Χριστό, σας σφράγισε ο Θεός με το Άγιο Πνεύμα που είναι εγγύηση για τη κληρονομιά μας (Εφεσίους α:13-14).**

Η μελλοντική κληρονομιά μας είναι εξασφαλισμένη. Ο Ιησούς πρέπει να επιστρέψει, για να μας δώσει την κληρονομιά μας κατά την ολοκλήρωση της βασιλείας.

**Εμείς όμως, αντίθετα, είμαστε πολίτες του ουρανού απ’ όπου και περιμένουμε να έρθει ο σωτήρας μας, ο Κύριος Ιησούς Χριστός. Αυτός θα μεταμορφώσει το φθαρτό μας σώμα και θα το κάνει όμοιο με το δικό του ένδοξο σώμα (Φιλιππησίους γ:20-21).**

**Β. ΕΝΩΣΗ ΜΕ ΤΟΝ ΧΡΙΣΤΟ**

Όταν πιστεύουμε στον Ιησού, με έναν μυστηριώδη, πνευματικό τρόπο δημιουργείται μια σχέση ένωσης μαζί Του.

Ο Παύλος συχνά ενθαρρύνει τους αναγνώστες του να αποδεχτούν το γεγονός ότι έπαιρναν μέρος στη βασιλική εξουσία του Χριστού.

**Αφού, λοιπόν αναστηθήκατε μαζί με το Χριστό, να επιδιώκετε τα αγαθά που βρίσκονται στον ουρανό, εκεί που κάθεται ο Χριστός στα δεξιά του Θεού…γιατί πεθάνατε μαζί με το Χριστό κι η ζωή σας είναι κρυμμένη μαζί με το Χριστό στο Θεό. Όταν ο Χριστός , που είναι η αληθινή ζωή μας, φανερωθεί, τότε και σεις θα φανερωθείτε μαζί του δοξασμένοι στην παρουσία του(Κολοσσαείς γ:1-4).**

Μέσα από την ένωσή μας με τον Χριστό:

* Είμαστε ενωμένοι και με τον θάνατό του Χριστού.
* Είμαστε ενωμένοι με τον Χριστό και στην ανάσταση και τη ζωή Του.
* Είμαστε ενωμένοι μαζί Του στην ανάληψη και τη βασιλεία Του.
* Κατέχουμε μια θέση μαζί με τον Χριστό στον ουρανό.

**Μας ανέστησε μαζί με τον Ιησού Χριστό και μας έβαλε να καθήσουμε μαζί με αυτόν στα ουράνια. Έτσι, με την αγάπη που μας έδειξε δια του Ιησού Χριστού,φανερώνει στις μελλοντικές γενιές πόσο υπερβολικά γενναιόδωρη είναι η χάρη του(Εφεσίους β:6-7).**

Ο Παύλος μίλησε για την ένωσή μας με τον Χριστό, για να ενθαρρύνει τους πιστούς ότι δεν ήταν μόνοι στα παθήματά τους και επίσης ότι αυτά δεν γίνονταν μάταια.

**Χαίρομαι τώρα που υποφέρω για χάρη σας και συντελώ έτσι με τα σωματικά μου παθήματα, ώστε να ολοκληρωθούν οι θλίψεις που πρέπει να υπομείνει το σώμα του Χριστού, δηλαδή η εκκλησία (Κολοσσαείς α:24).**

Ο Παύλος έβρισκε παρηγοριά στο γεγονός ότι, όταν υποφέρουμε για το ευαγγέλιο, η ένωσή μας με τον Χριστό διασφαλίζει ότι και ο Χριστός υποφέρει και συμπάσχει μαζί μας.

**Γ. ΗΘΙΚΗ ΖΩΗ**

Ο Παύλος ξόδεψε αρκετό χρόνο στη διδασκαλία των πιστών σχετικά με την ηθική Χριστιανική ζωή όσο και στην ανάπτυξη δογματικών θεμάτων.

**Κι αν έχω της προφητείας το χάρισμα κι όλα κατέχω τα μυστήρια κι όλη τη γνώση, κι αν έχω ακόμη όλη την πίστη, έτσι που να μετακινώ βουνά, αλλά δεν έχω αγάπη, είμαι ένα τίποτα(Α’ Κορινθίους ιγ:2).**

1. **Ο Χριστός ως Βασιλιάς**

Επειδή ο Χριστός είναι και κυρίαρχος αλλά και δίκαιος, νομικά και ηθικά είμαστε υποχρεωμένοι να υπακούσουμε στις επιταγές Του.

**Γι’ αυτό και ο Θεός τον ανέβασε πολύ ψηλά και του χάρισε το όνομα που είναι πάνω απ’ όλα τα ονόματα. Έτσι, στο όνομα του Ιησού όλα τα επουράνια, τα επίγεια και τα υποχθόνια θα προσκυνήσουν…**

**Αγαπητοί μου, όπως με υπακούατε πάντοτε…εργαστείτε με φόβο Θεού και δέος για τη σωτηρία σας (Φιλιππησίους β:9-12).**

Επιπρόσθετα, όπως έχουμε ήδη πει, η βασιλική ιδιότητα του Χριστού περιλαμβάνει και την τιμή Του. Κατά συνέπεια, ο Παύλος ισχυρίζεται ότι οι Χριστιανοί πρέπει να ζουν άγια ζωή από σεβασμό για την τιμή του Βασιλιά τους. Ένας λόγος είναι ότι η υπακοή στον Χριστό τιμά το όνομα και τη φήμη Του. Ένας άλλος λόγος είναι ότι, επειδή ο Χριστός είναι άγιος και δίκαιος και άξιος τιμής, δικαιούται υπακοή.

Ο Παύλος γράφει σχετικά μ’ αυτό στη Φιλιππησίους κεφ.α εδ.27:

**Εσείς προσέξτε μόνο να ζείτε με τρόπο αντάξιο του ευαγγελίου του Χριστού (Φιλιππησίους α:27).**

Και στην Κολοσσαείς α:10, ο Παύλος ενθαρρύνει τους αναγνώστες του με τα εξής λόγια:

**Για να ζείτε με τρόπο αντάξιο του Κυρίου και κατά πάντα ευάρεστο σ’ αυτόν, να έχετε σαν καρπό κάθε λογής καλό έργο (Κολοσσαείς α:10).**

Η βασιλική ιδιότητα του Χριστού θα πρέπει να είναι ένα από τα βασικότερα κίνητρά μας για να ζούμε ενάρετη ζωή.

1. **Ενωμένοι με τον Χριστό**

Η ένωσή μας με τον Χριστό μάς υποχρεώνει, αλλά και μας δίνει τη δύναμη να ζήσουμε μια ηθική ζωή:

* Ο Χριστός κατοικεί μέσα μας με το Πνεύμα Του, χορηγώντας μας μια νέα φύση και παρακινώντας μας σε καλά έργα.
* Ο Θεός έχει δώσει την εντολή σε όσους είναι ενωμένοι με τον Υιό Του να ζουν άγια ζωή. Ο Θεός, έχει προετοιμάσει τα καλά έργα που πρέπει να κάνουμε.
* Είμαστε ενωμένοι και ο ένας με τον άλλο, μέσω της ένωσής μας με τον Χριστό. Αυτό μας δημιουργεί την υποχρέωση να φερόμαστε ο ένας στον άλλο, όπως θα συμπεριφερόμασταν και στον Ίδιο τον Χριστό και όπως θα θέλαμε και οι άλλοι να συμπεριφέρονται σε μας.

**Εργαστείτε με φόβο Θεού και δέος για τη σωτηρία σας, γιατί ο ίδιος ο Θεός ενεργεί σ’ εσάς, ώστε και να θέλετε και να πράττετε, ό,τι είναι σύμφωνο με το λυτρωτικό του σχέδιο(Φιλιππησίους β: 12-13).**

**Απονεκρώστε…τον παλιό αμαρτωλό εαυτό σας…Τώρα πια έχετε ντυθεί τον καινούργιο άνθρωπο, που ανανεώνεται συνεχώς σύμφωνα με την εικόνα του δημιουργού του (Κολοσσαείς γ:5-10).**

**Είμαστε δημιούργημα του Θεού, ο οποίος δια του Ιησού Χριστού μάς έκανε καινούριους ανθρώπους για να μπορούμε να κάνουμε καλά έργα, που τα προετοίμασε ο Θεός, για να είναι μ’ αυτά γεμάτη η ζωή μας (Εφεσίους β:10).**

**Πετάξτε από πάνω σας το ψέμα και ο καθένας ας λέει την αλήθεια στο διπλανό του, γιατί είμαστε μέλη του ίδιου σώματος (Εφεσίους δ:25).**

**Αν θέλετε, λοιπόν, να μου προσφέρετε μια ενθάρρυνση που δίνει η πίστη στον Χριστό…με ταπεινοφροσύνη ας θεωρεί καθένας τον άλλο ανώτερό του (Φιλιππησίους β:1-3).**

Όπως θα δούμε και σε επόμενα μαθήματα, οι επιστολές του Παύλου από τη φυλακή έχουν και άλλα κοινά μεταξύ τους θέματα, όμως η βασική ιδέα που ενώνει όλα αυτά είναι η δογματική αλήθεια ότι ο Ιησούς Χριστός είναι ο Βασιλιάς της Δημιουργίας.

**V. Σ Υ Μ Π Ε Ρ Α Σ Μ Α**

**Ερωτήσεις αναθεώρησης**

1. Ποια σημαντικά γεγονότα προηγήθηκαν της σύλληψης του Παύλου;
2. Ποιες ιδιαίτερες συνθήκες οδήγησαν στη σύλληψη του Παύλου στην Ιερουσαλήμ;
3. Συνοψίστε τα γεγονότα και τη φύση της φυλάκισης του Παύλου στην Καισάρεια.
4. Συνοψίστε τα γεγονότα και τη φύση της φυλάκισης του Παύλου στη Ρώμη.
5. Πώς η φυλάκιση του Παύλου αποκαλύπτει σημαντικές γνώσεις για τον Θεό και για τη διακονία του Παύλου;
6. Περιγράψτε τρία πράγματα που το βιβλίο των Πράξεων μας διδάσκει για τη διακονία του Παύλου κατά τη διάρκεια της φυλάκισής του.
7. Περιγράψτε τέσσερα πράγματα που μαθαίνουμε από τις επιστολές του Παύλου σχετικά με τη διακονία του στη φυλακή.
8. Συνοψίστε τρεις τρόπους με τους οποίους ο Παύλος ανέπτυξε το δογματικό θέμα της βασιλείας του Χριστού πάνω στη δημιουργία.
9. Περιγράψτε το δόγμα του Παύλου για την ένωση του πιστού με τον Χριστό. Ποιες είναι οι συνέπειές τoυ;
10. Συνοψίστε την εξήγηση του Παύλου σχετικά με τις απαιτήσεις που συνεπάγονται για μια ηθική ζωή από την βασιλεία του Χριστού και την ενότητά μας με τον Χριστό.
11. Ποια είναι η κύρια θεολογική αλήθεια που στηρίζει τη θεολογική ενότητα των επιστολών του Παύλου που έγραψε στην φυλακή; Πώς σχετίζεται με τα θέματα της βασιλείας του Χριστού πάνω στη δημιουργία, την ένωσή μας με τον Χριστό και την ηθική ζωή;

**Ερωτήσεις εφαρμογής**

1. Ο Παύλος έλαβε πολλές προειδοποιήσεις σχετικά με τον επικείμενο κίνδυνο στην Ιερουσαλήμ, αλλά συνέχισε προς την πόλη. Τι έδωσε στον Παύλο την σιγουριά και το σθένος να προχωρήσει με πίστη; Πώς μπορούμε να μάθουμε από το παράδειγμα του Παύλου, καθώς αντιμετωπίζουμε δύσκολες συνθήκες και αντιξοότητες;
2. Γιατί ο Παύλος μπορούσε να υπηρετήσει ελεύθερα τόσο τους Εβραίους όσο και τους Εθνικούς; Πώς είναι για τους σημερινούς πιστούς να ζουν τα λόγια του Παύλου από την Α’ προς Κορινθίους επιστολή 9: 20-21;
3. Ο Θεός χρησιμοποίησε τις φυλακίσεις του Παύλου για να προωθήσει το ευαγγέλιο και τη βασιλεία Του. Πώς ο Θεός έχει εργαστεί μέσα από τις δύσκολές συνθήκες στη ζωή σου για να προωθήσει το ευαγγέλιο και την βασίλεια του;
4. Εξηγήστε πώς οι δοκιμασίες μπορεί να είναι μια μορφή χριστιανικής διακονίας. Συγκρίνετε και αντιπαραθέστε τις απόψεις του Παύλου για τις δοκιμασίες με την παρούσα κατανόηση των δοκιμασίων σας.
5. Ενώ η κατάσταση του Παύλου ως φυλακισμένου δεν ήταν ιδανική, συνέχισε να αναζητά ευκαιρίες για να διακηρύξει το ευαγγέλιο. Τι ευκαιρίες έχετε να διακηρύξετε το ευαγγέλιο;
6. Ο Παύλος μίλησε συχνά για την ένωση μας με τον Χριστό. Με ποιους τρόπους η κατανόηση του δόγματος της ένωσής μας με τον Χριστό μας φέρνει ελπίδα και παρηγοριά;
7. Ποια είναι η πιο σημαντική γνώση που πήρατε από αυτό το μάθημα;